Кумран (; ) е селище в Палестинската автономия, което се намира на пустинно плато на около километър и половина навътре от северозападния бряг на Мъртво море в частта на Западния бряг на река Йордан, точно до израелските заселници и кибуца Калия. Селището от елинистическата епоха било изградено около 134-104 г. пр. Хр. или малко по-късно и просъществувало до 68 г., когато по времето на първата юдейско-римска война било разрушено. Най-известно е с непосредствената си близост до мястото, на което през 1947 г. са открити свитъците от Мъртво море, най-ранните ръкописи на иврит на Стария завет.